stanford-oval/wikipedia huggingface dataset:
ליגת העל הגינאית

| --- | --- |

 שם מלא:  האליפות הלאומית הגינאית
 כינוי:  ליג 1 פרו
 תחום:  כדורגל
 ארגון:  התאחדות הכדורגל של גינאה 
 מדינות:  גינאה גינאה
 קונפדרציה:  CAF
 קבוצות:  14
 תקופת הפעילות:  1965–הווה (כ־59 שנים)
 אלופה נוכחית:  אפיה (2022/2023)
 מירב הזכיות:  אורויה (19 זכיות)
 מפעל מקביל:  קופ נסיונל דה גינאה
 
ליגת העל הגינאית (בצרפתית: Guinée Championnat National, נקראת גם Ligue 1 Pro), היא ליגת הכדורגל הבכירה בגינאה, שהוקמה בשנת 1965, ומשתתפות בה נכון ל-2020, 14 קבוצות.
הליגה התחילה לפני עצמאות גינאה בשנת 1937, והאלופה הראשונה הלא רשמית הייתה קבוצת ז'אן דארק, והתקיימה תחת שלטון גינאה הצרפתית עד 1957, שנה לאחר מכן קיבלה גינאה עצמאותה מצרפת, והליגה התחילה באופן רשמי ב-1965.
הליגה מנוהלת על ידי פדרציית הכדורגל הגינאית אשר כפופה לקונפדרציית הכדורגל של אפריקה (CAF).
נכון לעונת 2020/2021, בליגה 14 קבוצות, כאשר הקבוצה המסיימת במקום הראשון (האלופה) והשני (סגניתה) מעפילות למוקדמות ליגת האלופות האפריקאית, והקבוצה שמסיימת במקום השלישי מעפילה לגביע הקונפדרציה האפריקאי.
קבוצת אורויה היא הקבוצה המצליחה ביותר בגינאה, עם 19 זכיות באליפות הליגה. שנייה בדירוג היא אפיה עם 16 אליפויות, שניהן קבוצות מעיר הבירה והגדולה ביותר בגינאה, קונאקרי.
הזוכות באליפות הליגה

קבוצה המסומנת בכתב מודגש זכתה בקופ נסיונל דה גינאה באותה העונה והשלימה דאבל מקומי.
↑  בעקבות השפעת התפרצות נגיף הקורונה הוחלט לבטל את העונה כך שאין אלופה ואין יורדות.
טבלת אליפויות

| # | קבוצה | אליפויות | עונות זכייה |
| --- | --- | --- | --- |
| 1 | אורויה | 19 | 1986, 1988, 1989, 1990, 1991, 1992, 1994, 2000, 2001, 2011, 2011/2012, 2013, 2014/2015, 2015/2016, 2016/2017, 2017/2018 ,2018/2019, 2020/2021, 2021/2022 |
| 2 | אפיה | 16 | 1966, 1967, 1968, 1971, 1972, 1973, 1974, 1975, 1976, 1977, 1978, 1979, 1982, 1983, 1985, 2022/2023 |
| 3 | איי.אס. קאלום סטאר | 13 | 1965, 1969, 1970, 1980, 1981, 1984, 1987, 1993, 1995, 1996, 1998, 2007, 2013/2014 |
| 4 | פלו סטאר | 4 | 2006, 2008, 2008/2009, 2009/2010 |
| 5 | סאטליט | 2 | 2002, 2005 |
| 6 | ASFAG | 1 | 2003 |
לידסיכתיס

| לידסיכתיס |
| --- | --- |
 
תקופה
אמצע היורה 166–152 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
אינפרא־מחלקה:: תמים-גרמיים
סדרה:: פכיקורמאים
סוג:: לידסיכתיס
מין:: לידסיכתיס פרובלמטיקוס
שם מדעי
 Leedsichthys problematicus ‏וודוורד, 1889

לידסיכתיס (שם מדעי: Leedsichthys) הוא סוג דג ענק נכחד השייך לקבוצת תמים-גרמיים שבמחלקת מקריני סנפיר, שחיה באוקיינוסים של תקופת היורה ונכחדה בעידן המזוזואיקון. המין היחיד המוכר מסוג זה, L. problematicus, הוא דג גרם הגדול ביותר הידוע למדע, עם אורך משוער של עד 22 מטרים (72 רגל) ומשקל של 22–30 טונות. ייתכן שהוא גם גדול הדגים שחיו מעולם, אך המגלודון מגיע לגודל רב יותר, ע"פ כמה מדענים.
המאובנים של דג זה אינם מלאים, ולכן לא ניתן לדעת את אורכו המדויק. האפיתט problematicus (בעייתי) מצביע על הקושי לזהות את שברי המאובנים. הדג נקרא על שמו של אלפרד ניקולסון לידס, שגילה אותו לפני 1886 ליד פטרבורו שבאנגליה.
הוא סינן מיני פלנקטון מהמים באמצעות מערכת זיז הזים (אנ') המצויה בקשתות הזימים (אנ') שמסננת את הפנקטון בעזרת לוחות עצם עדינות.
ל"ט אבות מלאכה

| --- | --- |
 מקרא:  ספר שמות, פרק כ', פסוק ט'
 משנה:  מסכת שבת, פרק ז', משנה ב'
 תלמוד בבלי:  מסכת שבת, דף ע"ג, עמוד א' (ובמקומות רבים נוספים)
 משנה תורה:  ספר זמנים, הלכות שבת, פרק ז' (עד פרק כג)
 שולחן ערוך:  אורח חיים, סימן ש"א (עד סימן שסה)
 ספרי מניין המצוות:  ספר החינוך, מצווה לב; ספר המצוות לרמב"ם, מצוות לא תעשה, שכ
 מקורות נוספים:  מנחת חינוך, מוסך השבת (מצווה לב); אגלי טל
 
ל"ט אֲבוֹת מְלָאכָה (גם אֲבוֹת מְלָאכוֹת) הן סוגי המלאכות האסורות בשבת וביום טוב לפי ההלכה. התורה אוסרת עשיית 'כל מלאכה'. חלק מהמלאכות האסורות מפורטות במקרא. רשימה מלאה של אבות המלאכות מפורטת במשנה במסכת שבת.
חז"ל למדו מסמיכות מלאכת המשכן לציווי השבת בתורה, שכל אותן מלאכות ששימשו לבניית המשכן יש להם חשיבות של מלאכה, ועשייתן בשבת אסורה. חז"ל חילקו בין המלאכות עצמן שנעשו במשכן, לבין מלאכות שדומות להן שנחשבות לתולדות המלאכות.
עשיית מלאכה ממלאכות אלה היא בגדר חילול שבת.
מקור

התורה אסרה עשיית 'מלאכה' בשבת, כמו שנאמר בתורה "שֵׁשֶׁת יָמִים תַּעֲבֹד וְעָשִׂיתָ כָּל מְלַאכְתֶּךָ", וכן "וְיוֹם הַשְּׁבִיעִי שַׁבָּת לה' אֱלֹהֶיךָ לֹא תַעֲשֶׂה כָל מְלָאכָה...". אמנם לא התפרש בתורה מה נכלל ב'מלאכה', ומציינת רק חלק מן המלאכות האסורות ומותרות בשבת.
מקור > המלאכות האסורות

המלאכות האסורות המפורשות בתורה הם הבערת אש, חרישה וקצירה, והוצאה מרשות לרשות (ברמז), קישוש עצים ויציאה מחוץ לתחום היישוב.
כמו כן, ניתן להבין מפרשת המן, שיש לבשל ולאפות לפני שבת, ולא ביום השביעי, שבו יש לשבות ממלאכה. גם מאיסור המלאכה ביום טוב, ניתן ללמוד שבשבת, בניגוד ליום טוב, אסורות מלאכות מסוימות הדרושות להכנת ולבישול מאכלים. בספרי הנביאים מצוינים מספר דברים נוספים האסורים בשבת, בהן, נשיאת משא, גם על גב חמור, קניית מרכולות מן הגויים והכנת יין, והקביעה כי שבת נועדה 'לעונג'. 
ספר אדם וחוה, אחד מן הספרים החיצונים, מציין כי בשבת אין להתאבל, ויש להימנע ככל שניתן מצער ועוגמת נפש.
תולדות מלאכה

39 המלאכות החשובות שהיו במשכן נקראות "אבות מלאכות", בהיותן היסוד והמקור לכל שאר המלאכות הנגזרות מהן, אשר נקראות "תולדות".
אין הבדל מבחינת חומרת האיסור בין אב לתולדה. וגם על איסור "תולדה" יש חיוב מיתה (במזיד, לאחר התראה, בזמן שבית המקדש קיים והיו סנהדרין סמוכים איש מפי איש ממשה רבנו יושבים בבית המקדש) כמו שיש על אב, וכל ההבדל מתמצה בדינים פרטיים בדיני התראה.
המשמעות המעשית של הגדרת מלאכה כאב או כתולדה מתבטאת בשני מישורים, הן במלאכה בשוגג והן במזיד:
קרבן חטאת: באשר לעושה מלאכה בשוגג שהיה חייב להביא קרבן חטאת (בזמן שבית המקדש היה קיים), אם עשה שתי מלאכות המשתייכות לשני אבות מלאכה שונים (כגון כותב ואופה) – חייב להביא שני קרבנות חטאת, ואילו אם עשה אב מלאכה אחד ותולדה שלו (כגון זורע ומשקה) או שתי תולדות של אב מלאכה אחד – אינו חייב להביא אלא קרבן חטאת אחד.
התראה: חיוב מיתה על עבירה שעונשה מיתה מותנה בכך שהעדים התרו בעובר העבירה בטרם ביצע את המעשה, שמעשהו כרוך בעונש מיתה. תנאי בהתראה זו הוא שיתרו מכוח הסיבה האמיתית שמחייבת מיתה על מעשהו, ולכן במלאכות שבת יש להתרות בשם המלאכה אותה מתעתד לעבור. אם התרו על תולדה בשם אב מלאכה אחר, אין ההתראה כראוי ואין העבריין חייב מיתה. בעלי התוספות דנו אף על מקרה שהתרו בשם התולדה האמיתי, אך לא הזכירו את שם אב המלאכה, אם יש לפטור את העבריין ממיתה כמי שלא התרו בו מסיבת חיובו המדויקת.
חלוקת אבות המלאכות לקבוצות > חלוקה לפי עבודות המשכן

את 39 אבות המלאכות, כפי שהן מופיעות במשנה, מקובל לחלק לפי הקבוצות הבאות, על פי סדר עשייתן במלאכת המשכן:
| סוג המלאכות | פירוט מלאכות שבת |
| --- | --- |
11 מלאכות שנעשו בהכנת הרכיבים לצורך צביעת יריעות המשכן: 1. הַזּוֹרֵעַ. 2. וְהַחוֹרֵשׁ 3. וְהַקּוֹצֵר. 4. וְהַמְעַמֵּר. 5. הַדָּש. 6. וְהַזּוֹרֶה. 7. הַבּוֹרֵר. 8. הַטּוֹחֵן. 9. וְהַמְּרַקֵּד. 10. וְהַלָּש. 11. וְהָאוֹפֶה (מבשל).
13 מלאכות שנעשו בהכנת היריעות: 1. הַגּוֹזֵז אֶת הַצֶּמֶר. 2. הַמְּלַבְּנוֹ. 3. וְהַמְּנַפְּצוֹ. 4. וְהַצּוֹבְעוֹ. 5. וְהַטּוֹוֶה. 6. וְהַמֵּיסֵךְ. 7. וְהַעוֹשֶׂה שְׁתֵּי בָתֵּי נִירִין. 8. וְהָאוֹרֵג שְׁנֵי חוּטִין. 9. וְהַפּוֹצֵעַ שְׁנֵי חוּטִין. 10. הַקוֹשֵר. 11. וְהַמַּתִּיר.   12. וְהֵתּוֹפֵר שְּתֵּי תְּפִירוֹת. 13. הַקּוֹרֵעַ עַל מְנַת לִתְפּוֹר שְׁתֵּי תְּפִירוֹת.
7 מלאכות שנעשו לצורך הכנת כיסויי עורות האילים המאודמים ועורות התחשים: 1. הַצָּד צְבִי. 2. הַשּׁוֹחֲטוֹ. 3. וְהַמַּפְשִּיטוֹ. 4. וְהַמְּעַבֵּד אֶת עוֹרוֹ. 5. וְהַמּוֹחֲקוֹ. 6. המשרטטו. 7. וְהַמְחַתְּכוֹ.
8 מלאכות שנעשו לצורך הקמת המשכן: 1. הַכּוֹתֵב שְׁתֵּי אוֹתִיּוֹת. 2. וְהַמּוֹחֵק עַל מְנַת לִכְתּוֹב שְׁתֵּי אוֹתִיּוֹת. 3. הַבּוֹנֶה. 4. וְהַסּוֹתֵר. 5. הַמְּכַבֶּה. 6. וְהַמַּבְעִיר. 7. הַמַּכֶּה בְּפַטִּיש. 8. הַמּוֹצִיא מֵרְשׁוּת לִרְשׁוּת.
חלוקת אבות המלאכות לקבוצות > חלוקה לפי צרכים

חלוקה נוספת היא לפי הצרכים הבסיסיים של האדם – לחם, בגד, ספר ובית:
| סוג המלאכות | פירוט מלאכות שבת |
| --- | --- |
11 מלאכות הנעשות לצורך אפיית לחם: 1. הַזּוֹרֵעַ. 2. וְהַחוֹרֵשׁ. 3. וְהַקּוֹצֵר. 4. וְהַמְעַמֵּר. 5. הַדָּש. 6. וְהַזּוֹרֶה. 7. הַבּוֹרֵר. 8. הַטּוֹחֵן. 9. וְהַמְּרַקֵּד. 10. וְהַלָּש. 11. וְהָאוֹפֶה.
13 מלאכות הנעשות לצורך הכנת בגד: 1. הַגּוֹזֵז אֶת הַצֶּמֶר. 2. הַמְּלַבְּנוֹ. 3. וְהַמְּנַפְּצוֹ. 4. וְהַצּוֹבְעוֹ. 5. וְהַטּוֹוֶה. 6. וְהַמֵּיסֵךְ. 7. וְהַעוֹשֶׂה שְׁתֵּי בָתֵּי נִירִין. 8. וְהָאוֹרֵג שְׁנֵי חוּטִין. 9. וְהַפּוֹצֵעַ שְׁנֵי חוּטִין. 10. הַקוֹשֵר. 11. וְהַמַּתִּיר. 12. וְהֵתּוֹפֵר שְּתֵּי תְּפִירוֹת. 13. הַקּוֹרֵעַ עַל מְנַת לִתְפּוֹר שְׁתֵּי תְּפִירוֹת.
9 מלאכות שנעשו לצורך כתיבה על קלף: 1. הַצָּד צְבִי. 2. הַשּׁוֹחֲטוֹ. 3. וְהַמַּפְשִּיטוֹ. 4. וְהַמְּעַבֵּד אֶת עוֹרוֹ. 5. וְהַמּוֹחֲקוֹ. 6. המשרטטו. 7. וְהַמְחַתְּכוֹ. 8. הַכּוֹתֵב שְׁתֵּי אוֹתִיּוֹת. 9. וְהַמּוֹחֵק עַל מְנַת לִכְתּוֹב שְׁתֵּי אוֹתִיּוֹת.
6 מלאכות שנעשו לצורך בניין בית: 1. הַבּוֹנֶה. 2. וְהַסּוֹתֵר. 3. הַמְּכַבֶּה. 4. וְהַמַּבְעִיר. 5. הַמַּכֶּה בְּפַטִּיש. 6. הַמּוֹצִיא מֵרְשׁוּת לִרְשׁוּת.
גלריית תמונות

הפעלת גלגל מים אסורה בשבת
מכונה לדישת חיטה
טחינה, לישה ובישול הם מלאכות אסורות בשבת
בנייה אסורה בשבת
טווייה אסורה בשבת
צביעה אסורה בשבת
מתיחת חוטים, השחלתם דרך מכונת האריגה, או אריגה מסוג כלשהו הן מלאכות אסורות בשבת
לקריאה נוספת

מסכת שבת, במשנה, בתלמוד בבלי, ובתלמוד ירושלמי
הרב ד"ר יוסף יצחק ליפשיץ, רזא דשבת – השתיקה והדיבור, הוצאת סדנת אנוש, ירושלים תשנ"ט (1999)
הרב יהושע ישעיה נויבירט, שמירת שבת כהלכתה, בהוצאת בית מדרש הלכה מוריה
הרב יחיאל מנחם מנדל קלמנסון, מי טל, על ל"ט אבות מלאכה, י"ב כרכים, בהוצאת מכון ירושלים
הרב אליעזר מלמד, פניני הלכה שבת, מכון הספרים הר ברכה
מאס ותד

מאס ותד
מאס ותד (בערבית: ماس وتد; נולדה ב-1980 בכפר ג'ת שבמשולש) היא דיאטנית קלינית ישראלית, מנכ"לית ובעלים של רשת מרפאות לתזונה קלינית ודיאטה הפונה לציבור של ערביי ישראל.
מאס ותד, בוגרת האוניברסיטה העברית בירושלים, סיימה בנוסף קורס ניהול עסקים בבית הספר לניהול מייסודו של סטף ורטהיימר. החל משנת 2003 עוסקת ותד בתחום התזונה והדיאטה ומתמקדת בערביי ישראל. המרפאה הראשונה ברשת המרפאות נפתחה בכפר ג'ת שבמשולש, ונכון לשנת 2008 כוללת הרשת כ-20 מרפאות.
ותד הגתה שיטת תזונה המיועדת לסקטור הערבי בפרט ולאוכלי האוכל המזרחי בכלל. שיטת הטיפול המרכזית שלה בשם "דאוסאת" (دوسات), אשר פירושה בעברית "לעיסות". יתר על כן, ותד פועלת למען הגברת המודעות לנושא ההשמנה והמחלות הנגרמות כתוצאה מהשמנה בקרב הציבור הערבי בישראל. מדי שנה מקיימת ותד כנס מקצועי בנושא בריאות ותזונה. בשיעוריה משלבת ותד גם נושאים הקשורים לדת האסלאם.
לוותד טור שבועי בעיתונים "כל אל-ערב" ו"א-סינארה", מהנפוצים בשפה הערבית בארץ. כמו כן, היא מוציאה לאור כתב עת מקצועי בשם "דאוסאת", העוסק בתזונה נכונה ובריאות.
לוקה טורילי

| --- | --- |

 לידה:  5 במרץ 1972 (בן 52) טריאסטה, איטליה איטליה
 מוקד פעילות:  איטליה 
 תקופת הפעילות:  מ-1993
 סוגה:  מוזיקת מטאל - פאוור מטאל, הוליווד מטאל
 שפה מועדפת:  איטלקית 
 כלי נגינה:  מקלדת אלקטרונית, פסנתר, גיטרה 
 http://www.lucaturilli.com
 פרופיל ב-IMDb
 חתימה:  
 
לוקה טורילי (באיטלקית: Luca Turilli; נולד ב-5 במרץ 1972 בטריאסטה, איטליה) הוא מוזיקאי איטלקי, גיטריסט, קלידן, מלחין, כותב שירים ומעבד מוזיקלי. ידוע בשל להקת המטאל שהקים, "רפסודי", שפעלה בשנות ה-90 וה-2000.
ביוגרפיה

לוקה טורילי נולד בטריאסטה שבאיטליה. כבר בגיל צעיר החל להתעניין במוזיקה קלאסית ומאוחר יותר החל לנגן בגיטרה וקלידים. ב-1993 הקים את להקת "ת'נדרקרוס" (Thundercross), בשיתוף עם אלכס סטרופולי. ב-1994 הוציאו אלבום דמו בשם "Land Of Immortals". מאוחר יותר השתנה ההרכב, ושם הלהקה שונה ל"רפסודי" (Rhapsody). ב-2006 שונה שוב שם הלהקה, ל"רפסודי אוף פייר" (Rhapsody of fire), בעקבות בעיות הקשורות לזכויות יוצרים. במסגרת רפסודי הוציא טורילי 13 אלבומי מוזיקה.
במקביל לרפסודי, הקים טורילי ב-1999 הרכב סולו על שמו, "לוקה טורילי". הוא הוציא במסגרת ההרכב ארבעה אלבומים וסינגל, הידוע בהם הוא "King of the Nordic Twilight", שיצא ב-1999. ב-2005 הקים את ההרכב "לוקה טורילי דרימקווסט" (Luca Turilli's Dreamquest). שנה אחר כך הוציא ההרכב אלבום וסינגל.
בסוף שנת 2011 החליט טורילי לעזוב את רפסודי אוף פייר, לאחר כ-18 שנות פעילות בה, לטובת הקמת הרכב חדש בשם "Luca Turilli's Rhapsody", יחד עם פטריס גרס (שהיה חבר ברפסודי גם הוא).
Luca Turilli's Rhapsody

מיד לאחר עזיבתו בסוף שנת 2011, החליט טורילי להקים להקת רפסודי חדשה, יחד עם הבאסיסט פטריס גרס (חבר ברפסודי) והגיטריסט דומיניק לורקין (שסייע לרפסודי בהופעות ובהקלטות). טורילי החליט להקים את הלהקה כדי ליצור מוזיקת מטאל המבוססת על פסקולי סרטים, אותה הגדירו כ"מטאל סינמטי". אל הלהקה הצטרפו הסולן אלסנדרו קונטי והמתופף אלכס לנדנבורג, כאשר טורילי אחראי גם על הקלטת הקלידים. הלהקה הוציאה עד כה שני אלבומים, בשנים 2012 ו-2015.
דיסקוגרפיה > "לוקה טורילי"

King of the Nordic Twilight - 1999
The Ancient Forest of Elves (Single) - 1999
Prophet of the Last Eclipse - 2002
Demonheart (Single) - 2002
The Infinite Wonders of Creation - 2006
דיסקוגרפיה > "לוקה טורילי דרימקווסט"

Lost Horizons - 2006
Virus (Single) - 2006
דיסקוגרפיה > "רפסודי"

1994 - Land Of Immortals
Legendary Tales - 1997
Symphony of Enchanted Lands - 1998
Emerald Sword (Single) - 1998
Dawn of Victory - 2000
Holy Thunderforce (Single) - 2000
Rain of a Thousand Flames (EP) - 2001
Power of the Dragonflame - 2002
The Dark Secret (EP) - 2004
Symphony of Enchanted Lands II: The Dark Secret - 2004
The Magic of the Wizard's Dream (Single) - 2005
Live in Canada 2005: The Dark Secret - 2006
Triumph or Agony - 2006
Visions from the Enchanted Lands (DVD) - 2007
The Frozen Tears of Angels - 2010
The Cold Embrace of Fear - A Dark Romantic Symphony - 2010
From Chaos to Eternity - 2011
דיסקוגרפיה > "לוקה טוריליס רפסודי"

Ascending to Infinity - 2012
Prometheus, Symphonia Ignis Divinus - 2015
לעכברה

"לעכברה, בהפיכתה בקנהּ עם מחרשה, נובמבר, 1785" היא פואמה סקוטית שנכתב על ידי רוברט ברנס ב-1785. האגדה גורסת כי השיר נכתב לאחר שברנס חרש בשדות והרס בטעות קן של עכברים. אחיו של ברנס אף טען שהמשורר חיבר את השיר בעודו מחזיק את המחרשה.
בתרבות

ג'ון סטיינבק לקח את שמו של הרומן שלו משנת 1937, על עכברים ואנשים, משורה הנמצאת בבית הלפני אחרון. גם הרומן "The Best Laid Plans" מ-1997 מאת סידני שלדון קרוי בהשראת שורה מהשיר.
הבית הראשון של השיר נקרא על ידי איאן אנדרסון בתחילת חידוש השיר "One Brown Mouse" של ג'ת'רו טאל משנת 2007.
השיר "Sleekit Cowrin" של שרון אולדס גם מתייחס לשיר זה.
בסדרת "מדריך הטרמפיסט לגלקסיה" של דאגלס אדמס, עכברים הם יצורים רבי־ממדים והיפר־אינטליגנטים שמנסים למצוא את השאלה לתשובה לחיים, היקום וכל השאר. כשהתוכניות שלהם נכשלות הם מבינים ש"התוכניות הטובות ביותר של עכברים" לא תמיד מצליחות, דבר המהווה גם הוא אזכור לשורה מהבית לפני האחרון.
המערכון "Word Association" של מונטי פייתון מתייחס לשורה הראשונה של השיר.
השורה הראשונה של השיר נמצאת תכופות בשימוש על ידי פ. ג'. וודהאוס בסיפורים וברומנים שלו.
הערות שוליים

↑  Burns, Robert. "To a Mouse, on Turning Her Up in Her Nest with the Plough, November, 1785".
↑  Burns, Robert. "To a Mouse, on Turning Her Up in Her Nest with the Plough, November, 1785"..
↑  Greenblatt, Stephen, ed. (2012). The Norton Anthology of English Literature. 9th ed. Vol. D. New York: W. W. Norton. Print.
↑  "Monty Python: Word Association". www.montypython.net.
ליכטנשטיין במשחקים האולימפיים

גולשת הסקי טינה וייארתר, זוכת מדליית ארד באולימפיאדת פיונגצ'אנג (2018)
גולש הסקי מרקו ביוכל, ייצג את ליכטנשטיין בשישה משחקי חורף רצופים בין 1992 ל-2010
ליכטנשטיין משתתפת במשחקים האולימפיים מאז שנת 1936 בה שלחה ספורטאים לאולימפיאדת גרמיש פרטנקירכן ולאולימפיאדת ברלין. מאז השתתפה הנסיכות כמעט בכל האולימפיאדות, כשהיא שולחת בין משתתף אחד - באולימפיאדת אתונה (2004) למשלחת הגדולה ביותר, 13 משתתפים באולימפיאדת קלגרי (1988).
הישגים

למרות אוכלוסייתה הקטנה מאוד של הנסיכות (33 אלף תושבים ב-2008), היא הצליחה לזכות לאורך השנים בעשר מדליות אולימפיות, מהן שתיים מזהב, כולן במשחקי החורף, ובענף הסקי האלפיני. היא המדינה המובילה במספר המדליות לנפש.‏ 9 תוך 10 המדליות השיגו נציגים משתי משפחות.
במדליה הראשונה עבור ליכטנשטיין זכתה גולשת הסקי ילידת גרמניה הני ונצל שייצגה את המדינה בשתי אולימפיאדות. באולימפיאדת אינסברוק (1976) זכתה ונצל במדליית ארד בתחרות הסלאלום הענק, ובאולימפיאדת לייק פלאסיד (1980) זכתה בשתי מדליות זהב, בסלאלום ובסלאלום ענק ובמדליית כסף בגלישה במורד. אחיה של הני, אנדרס ונצל זכה בלייק פלאסיד במדליית כסף בתחרות הסלאלום הענק לגברים, וארבע שנים אחר כך במדליית ארד באותו המקצוע באולימפיאדת סרייבו.
את המדליות הנוספות לליכטנשטיין השיגו וילי פרומלט כשזכה במדליית ארד בתחרות הסלאלום אולימפיאדת אינסברוק, אורבסולה קונזט זכתה במדליית ארד בסלאלום נשים באולימפיאדת סרייבו (1984). פול פרומלט, אחיו של וילי, זכה באולימפיאדת קלגרי (1988) במדליית ארד בתחרות הסלאלום לגברים.
הישגיה המצוינים של ספורטאיה באולימפיאדת לייק פלאסיד הציבו את ליכטנשטיין במקום השישי מבין כל המדינות בדירוג הזכיות במדליות באותה אולימפיאדה.
לאולימפיאדת סוצ'י (2014) שלחה ליכטנשטיין ארבעה ספורטאים, הבולטת בהם גולשת הסקי האלפיני טינה וייארתר, בתה של הני ונצל, שנשאה את דגל המשלחת. באולימפיאדת פיונגצ'אנג (2018) זכתה וייארתר במדליית ארד בתחרות הסופר G.
במשחקי הקיץ השתתפו ספורטאים מליכטנשטיין, ללא שהגיעו להישגים משמעותיים, בתחרויות האתלטיקה, שחייה, קליעה, רכיבה, מרוצי אופניים, ג'ודו, טניס והתעמלות מכשירים.
שינוי הדגל בעקבות האולימפיאדה

אחד האירועים המשמעותיים ביותר של ליכטנשטיין במשחקים האולימפיים אינו קשור כלל לספורט. עם פתיחת אולימפיאדת ברלין ב-1936 הבחינו חברי המשלחת כי דגל האיטי הנישא על ידי המשלחת ההאיטית זהה לדגל ליכטנשטיין. בעקבות גילוי זה נוסף לדגל המדינה הכתר שנה לאחר מכן.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

באולימפיאדות החורף:
| אולימפיאדה | זהב | כסף | ארד | סך הכל |
| --- | --- | --- | --- | --- |
אולימפיאדת גרמיש פרטנקירכן (1936): 0
אולימפיאדת סנט מוריץ (1948): 0
אולימפיאדת אוסלו (1952): לא השתתפה
אולימפיאדת קורטינה ד'אמפצו (1956): 0
אולימפיאדת סקוו ואלי (1960): 0
אולימפיאדת אינסברוק (1964): 0
אולימפיאדת גרנובל (1968): 0
אולימפיאדת סאפורו (1972): 0
| אולימפיאדת אינסברוק (1976) | 0 | 0 | 2 | 2 |
| אולימפיאדת לייק פלאסיד (1980) | 2 | 2 | 0 | 4 |
| אולימפיאדת סרייבו (1984) | 0 | 0 | 2 | 2 |
| אולימפיאדת קלגרי (1988) | 0 | 0 | 1 | 1 |
אולימפיאדת אלברוויל (1992): 0
אולימפיאדת לילהאמר (1994): 0
אולימפיאדת נאגנו (1998): 0
אולימפיאדת סולט לייק סיטי (2002): 0
אולימפיאדת טורינו (2006): 0
אולימפיאדת ונקובר (2010): 0
אולימפיאדת סוצ'י (2014): 0
| אולימפיאדת פיונגצ'אנג (2018) | 0 | 0 | 1 | 1 |
אולימפיאדת בייג'ינג (2022): 0
| סך הכל | 2 | 2 | 6 | 10 |
מדליות > לפי ענף

בענפי החורף:
| ענף | זהב | כסף | ארד | סך הכל |
| --- | --- | --- | --- | --- |
|  סקי אלפיני | 2 | 2 | 6 | 10 |
| סך הכל | 2 | 2 | 6 | 10 |
ראו גם

ליכטנשטיין במשחקים הפאראלימפיים
ליכטנשטיין במשחקים האולימפיים לנוער
הערות שוליים

↑  עוזי דן, מספר המדליות הגדול ביותר לנפש, באתר הארץ, 17 ביולי 2012
↑  מדליות לנפש, אתר medalspercapita.com
↑  "Medals by Games" [מדליות לפי משחקים]. Olympic Analytics (באנגלית). נבדק ב-28 באפריל 2022. {{cite web}}:  (עזרה)תחזוקה - ציטוט: url-status (link)
↑  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-28 באפריל 2022. {{cite web}}:  (עזרה)תחזוקה - ציטוט: url-status (link)
ליגת העל הדנית בכדורסל

| --- | --- |
 תחום:  כדורסל
 ארגון:  Danmarks Basketball-Forbund 
 מדינות:  דנמרק
 קבוצות:  10 
 מירב הזכיות:  באקן ברס (21)
 תקופת הפעילות:  1957–הווה (כ־67 שנים)
 שמות קודמים:  הליגה המקצוענית, החטיבה העילית, הליגה הראשונה
 אלופה נוכחית:  באקן ברס
 מפעל נמוך:  הליגה הראשונה
 אתר רשמי
 
ליגת הכדורסל (בדנית:Basketligaen) היא ליגת הכדורסל הבכירה בדנמרק. הליגה נוסדה ב-1957 כהליגה המקצוענית ופועלת במתכונתה הנוכחית כליגת הכדורסל מ-1995.
מבנה

מבנה הליגה השתנה פעמים רבות והכיל מספר משתנה של קבוצות. במהלך השנים התקיימה במתוכנת של שני בתים והצלבה, בית יחיד בעל חמש קבוצות ומספר סיבובים, ליגה מחולקת לשני בתים, בית עליון של חמש הקבוצות הטובות בעונה שקדמה לאותה עונה ושאר הקבוצות בבית תחתון פנימי.
כיום (2023) מתנהלת הליגה בשיטת ליגה רגילה עם 11 קבוצות המשחקות בשני סבבים, כ-20 משחקים בסך הכל ובסיומן מחולקת הליגה לבית עליון לקבוצות שסיימו במקומות 1-6 ובית תחתון לקבוצות במקומות 7-11 המשחקות סיבוב אחד בכל אחד מהבתים ובסיומו מתקיימת סדרת פלייאוף שכוללת את 6 הקבוצות מהבית העליון ו-2 הקבוצות שסיימו במקומות הראשונים בבית התחתון.
מבנה > קבוצות הליגה > עונת 2022/23

| קבוצה | עיר |
| --- | --- |
באקן ברס: אורהוס
אגמר: קסטרופ
אקדמיה ברס: אורהוס
הורסנס אידרס: הורסנס
רנדרס קימברייה: רנדרס
סטאונסקה: קופנהגן
סבנדבורג ראביטס: סבנדבורג
פוג ניסטוויל: ניסטוויל
וולוסה בלו הוקס: וולוסה
הרליו: בלהופ
הולבאק סטנהוס: הולבאק
אליפויות הליגה

| קבוצה | מספר זכיות | עונות |
| --- | --- | --- |
| באקן ברס | 21 | 1958, 1997, 1999, 2000, 2001, 2004, 2005, 2007, 2008, 2009, 2011, 2012, 2013, 2014, 2017, 2018, 2019, 2020, 2021, 2022, 2023 |
| סיסו גנטפטא | 11 | 1961, 1962, 1966, 1967, 1972, 1973, 1976, 1981, 1983, 1984, 1985 |
| גלוסקסה | 7 | 1959, 1960, 1963, 1964, 1965, 1968, 1969 |
| הורסנס אידרס | 6 | 1992, 1994, 1998, 2006, 2015, 2016 |
| פלקון בסקטבול | 3 | 1974, 1975, 1978 |
| הירשהולם 79 | 3 | 1991, 1993, 1995 |
| וויאום בסקטבול | 2 | 1970, 1971 |
| וולוסה בלו הוקס | 2 | 1996, 2002 |
| סבנדבורג ראביטס | 1 | 2010 |
| בי אף קופנהגן | 1 | 2003 |
לניטה אייריסטו

| --- | --- |

 לידה:  1 בינואר 1937 (בת 87) הלסינקי, פינלנד 
 שם לידה:  Hymmi Lenita Aulikki Airisto 
 מדינה:  פינלנד 
 השכלה:  המכללה השוודית לכלכלה ומנהל עסקים 
 בן או בת זוג:  Ingvar S. Melin (1961–1971) 
 פרסים והוקרה:  אביר דרגה ראשונה במסדר האריה של פינלנד (6 בדצמבר 1984)  Cross of Merit of the War Invalides (2017) 
 www.lenita.airisto.fi
 
לניטה אייריסטו (בפינית: Lenita Airisto; נולדה ב-1 בינואר 1937) היא עיתונאית ואשת עסקים פינית.
ביוגרפיה

אייריסטו נולדה בהלסינקי, ב-1954 היא זכתה בתחרות היופי הלאומית "Suomen Neito" וייצגה את פינלנד במיס תבל, בין תפקידיה כזוכת התחרות היה להשתתף באירועי צדקה ולפעול למען גיוס כספים עבור יוצאי הצבע שנפגעו במהלך מלחמת החורף ומלחמת ההמשך. לאחר מכן היא עבדה כדוגמנית.
היא הנחתה את תחרות "מיס סקנדינביה 1964".
היא סיימה תואר במכללה השוודית לכלכלה ומנהל עסקים ולמדה עיתונאות טלוויזיה באולפני ה-BBC וITV בלונדון. היא גם למדה תקופה באוניברסיטת סטנפורד, במסגרת לימודיה היא ביצעה עבודות התמחות במספר אולפני טלוויזיה בקליפורניה ועבדה בין היתר בהפקת תוכנית האירוח של סטיב אלן, בנוסף אלן הזמין אותה להצטרף אליו לשידור החי בפרק של התוכנית העוסק בפינלנד ושודר ב-NBC. היא עבדה שנים רבות בטלוויזיה הפינית.
כסופרת היא פרסמה מספר ספרים שכתבה, היא ביצעה מספר הרצאות אודות ספריה וניסיונה בתחום העסקים והטלוויזיה, היא גם שימשה כמרצה אורחת במספר מוסדות אקדמאיים.
ב-2008 היא נבחרה לאחת מעשר הנשים המשפיעות ביותר בפינלנד, בנוסף היא זכתה באות מסדר האריה "Order of the Lion of Finland" מטעם נשיא פינלנד.
הערות שוליים

↑  Miss Skandinavia 1964, נבדק ב-2019-04-18
| --- | --- |
בקרת זהויות :  GND: 1151737658  ISNI: 0000 0004 8399 8063  MusicBrainz: 7ce6f8b0-e813-4326-968b-00bf4d6a93e0  VIAF: 270151778198918130002   WorldCat (עם VIAF): 270151778198918130002
ליתיום הידרוקסידי

| --- | --- |

מבנה הגביש של ליתיום הידרוקסידי
 שם סיסטמטי:  Lithium hydroxide
 כתיב כימי:  LiOH 
 מסה מולרית:  23.95 גרם/מול
 מספר CAS:  1310-65-2
 צפיפות:  1.46 (לא ממויים) גרם/סמ"ק
 מצב צבירה:  מוצק
 מסיסות:  12.7 גרם ל 100 מ"ל
 ממסים:  אתנול - 2.36 גרם ל 100 מ"ל מתנול - 9.76 גרם ל 100 מ"ל
 מקדם שבירה:  1.464
 אנתלפיית התהוות סטנדרטית:  20.36- קילוג'ול למול
 אנטרופיה מולרית תקנית:  42.81 ג'ול למול למעלה
 LD50:  210 מיליגרם לקילוגרם
 
ליתיום הידרוקסיד היא תרכובת אי אורגנית שנוסחתה LiOH. ליתיום הידרוקסיד הוא בסיס חזק המסיס במים ובמידת מה גם באתנול, החומר הוא מוצק לבן היגרוסקופי.
הכנה

חומר הגלם להפקת הליתיום הוא ספודומן. ליתיום הידרוקסיד מופק בתעשייה מליתיום פחמתי Li2CO3 בתגובת מֵטָתֵזה עם סידן הידרוקסידי
Li_{2}CO_{3}+Ca(OH)_{2}\rightarrow 2LiOH+CaCO_{3}
בתגובה זו מתקבל תוצר ממויים שניתן לייבש בחימום ל־180°C בריק.
דרך אחרת היא תגובה של נתרן הידרוקסידי עם ליתיום גופרתי
Li_{2}SO_{4}+2NaOH\rightarrow 2LiOH+Na_{2}SO_{4}
שימושים

השימוש העיקרי בליתיום הידרוקסידי הוא בייצור חומר הקתודה ליתיום קובלט אוקסיד (Lithium cobalt oxide) לסוללות יוני ליתיום.
שימוש נוסף הוא כחומר סופח פחמן דו-חמצני בכלי טיס, צוללות וחלליות. החומר סופח את הפחמן הדו-חמצני ומונע הצטברותו באוויר
{\ce {2LiOH + CO_2 -> Li_2CO_3 +H_2O}}
הערות שוליים

↑  NIST Chemistry WebBook
| --- | --- |
בקרת זהויות :  GND: 4427540-7
ליגת העל הגרמנית בכדורסל

| --- | --- |

 שם מלא:  באסקטבאל בונדסליגה
 כינוי:  BBL
 תחום:  כדורסל
 ארגון:  מנהלת הליגה הגרמנית
 מדינות:  גרמניה גרמניה
 קונפדרציה:  פיב"א אירופה
 קבוצות:  18
 תקופת הפעילות:  1939–הווה (כ־85 שנים)
 אלופה נוכחית:  באיירן מינכן
 מירב הזכיות:  באייר ג'יינטס לברקוזן (14)
 מפעל גבוה:  יורוליג, יורוקאפ
 מפעל מקביל:  הגביע הגרמני
 מפעל נמוך:  פרו א'
 www.easycredit-bbl.de
ליגת ה-BBL (בגרמנית: Basketball Bundesliga) היא ליגת הכדורסל הבכירה בגרמניה.